སྙིང་རྗེ་ཆེན་པོ་ལ་གནས། སངས་རྒྱས་ཀྱི་ཆོས་མ་འདྲེས་བ་བཅྭོ་བརྒྱད་ལ་གནས་ཏེ། སེམས་ཅན་གྱི་ཕུང་པོ་ཆེན་པོ་ངེས་པའི་ཕུལ་དུ་མི་དམིགས་པའི་ཚུལ་གྱིས་འགྱུར་བར་བྱའོ། །རབ་འབྱོར་གཞན་ཡང་བྱང་ཆུབ་སེམས་དཔའ་སེམས་དཔའ་ཆེན་པོ། ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པས། དཔའ་བར་འགྲོ་བའི་ཏིང་ངེ་འཛིན་ལ་གནས། རིན་ཆེན་ཕྱག་རྒྱའི་ཏིང་ངེ་འཛིན་ལ་གནས། སེང་གེ་རྣམ་པར་རྩེ་བའི་ཏིང་ངེ་འཛིན་ལ་གནས། ཟླ་བ་བཟང་པོའི་ཏིང་ངེ་འཛིན་ལ་གནས། ཟླ་བའི་རྒྱལ་མཚན་དཔལ་གྱི་ཏིང་ངེ་འཛིན་ལ་གནས། ཆོས་ཐམས་ཅད་ལས་ཤིན་ཏུ་འཕགས་པའི་ཏིང་ངེ་འཛིན་ལ་གནས། ཆོས་ཐམས་ཅད་ཀྱི་ཕྱག་རྒྱའི་ཏིང་ངེ་འཛིན་ལ་གནས། སྤྱི་གཙུག་རྣམ་པར་ལྟ་བའི་ཏིང་ངེ་འཛིན་ལ་གནས། ཆོས་ཀྱི་དབྱིངས་སུ་ངེས་པའི་ཏིང་ངེ་འཛིན་ལ་གནས། ངེས་པའི་རྒྱལ་མཚན་དཔལ་གྱི་ཏིང་ངེ་འཛིན་ལ་གནས། རྡོ་རྗེའི་ཏིང་ངེ་འཛིན་ལ་གནས། ཆོས་ཐམས་ཅད་ལ་འཇུག་པའི་ཕྱག་རྒྱའི་ཏིང་ངེ་འཛིན་ལ་གནས། ཏིང་ངེ་འཛིན་ལ་རྒྱལ་པོ་ལྟར་རབ་ཏུ་གནས་པའི་ཏིང་ངེ་འཛིན་ལ་གནས། རབ་ཏུ་བདེ་བར་གནས་པའི་ཏིང་ངེ་འཛིན་ལ་གནས། ཏིང་ངེ་འཛིན་གྱི་རྒྱལ་པོ་བདེ་བར་འཇུགས་པའི་ཏིང་ངེ་འཛིན་ལ་གནས། འོད་ཟེར་རབ་ཏུ་འགྱེད་པའི་ཏིང་ངེ་འཛིན་ལ་གནས། འཁྲུལ་པ་མེད་པའི་ཏིང་ངེ་འཛིན་ལ་གནས། འོད་ཟེར་རབ་ཏུ་འགྱེད་པས་འཁྲུལ་པ་མེད་པར་བྱེད་པའི་ཏིང་ངེ་འཛིན་ལ་གནས། བརྩོན་པའི་སྟོབས་ཀྱི་ཏིང་ངེ་འཛིན་ལ་གནས། དཔུང་རྣམ་པར་དགོད་པའི་ཏིང་ངེ་འཛིན་ལ་གནས། ཡང་དག་པར་འཕགས་པའི་ཏིང་ངེ་འཛིན་ལ་གནས། ངེས་པའི་ཚིག་ལ་གདོན་མི་ཟ་བར་འཇུག་པའི་ཏིང་ངེ་འཛིན་ལ་གནས། ཚིག་བླ་དགས་ལ་ཡང་དག་པར་འཇུག་པའི་ཏིང་ངེ་འཛིན་ལ་གནས། ཕྱོགས་སུ་རྣམ་པར་ལྟ་བའི་ཏིང་ངེ་འཛིན་ལ་གནས། ཕྱག་རྒྱ་ཡོངས་སུ་འཛིན་པའི་ཏིང་ངེ་འཛིན་ལ་གནས། ཉམ་པ་མེད་པའི་ཏིང་ངེ་འཛིན་ལ་གནས། ཆོས་ཐམས་ཅད་ཡང་དག་པར་འདུ་བ་རྒྱ་མཚོའི་ཕྱག་རྒྱའི་ཏིང་ངེ་འཛིན་ལ་གནས། རྒྱལ་པོའི་ཕྱག་རྒྱའི་ཏིང་ངེ་འཛིན་ལ་གནས། ནམ་མཁའ་རྒྱས་པར་འགེངས་པའི་ཏིང་ངེ་འཛིན་ལ་གནས། རྡོ་རྗེའི་དཀྱིལ་འཁོར་གྱི་ཏིང་ངེ་འཛིན་ལ་གནས། འཁོར་གསུམ་ཡོངས་སུ་དག་པའི་ཏིང་ངེ་འཛིན་ལ་གནས། རྒྱལ་མཚན་གྱི་རྩེ་མོའི་དཔུང་རྒྱན་གྱི་ཏིང་ངེ་འཛིན་ལ་གནས། དབང་པོའི་དཔལ་གྱི་ཏིང་ངེ་འཛིན་ལ་གནས། རྒྱུན་གྱི་རྗེས་སུ་སོང་བའི་ཏིང་ངེ་འཛིན་ལ་གནས། སེང་གེ་རྣམ་པར་བསྒྱིངས་པའི་ཏིང་ངེ་འཛིན་ལ་གནས། སེང་གེ་རྣམ་པར་རྐྱོང་བའི་ཏིང་ངེ་འཛིན་ལ་གནས། སེང་གེ་རྣམ་པར་གླལ་བའི་ཏིང་ངེ་འཛིན་ལ་གནས། སྣེ་ལ་ཞིའི་ཏིང་ངེ་འཛིན་ལ་གནས། ཆགས་པ་དང་ཐོགས་པ་མེད་པའི་ཏིང་ངེ་འཛིན་ལ་གནས། ཉོན་མོངས་པ་སྤོང་བའི་ཏིང་ངེ་འཛིན་ལ་གནས། རྣམ་པར་སྣང་བའི་ཏིང་ངེ་འཛིན་ལ་གནས། ཚོལ་བ་མྱེད་པའི་ཏིང་ངེ་འཛིན་ལ་གནས། གནས་ལ་རྟེན་པ་མྱེད་པའི་ཏིང་ངེ་འཛིན་ལ་གནས། སེམས་མྱེད་པའི་ཏིང་ངེ་འཛིན་ལ་གནས། བདུད་བཞི་འདུལ་བའི་ཏིང་ངེ་འཛིན་ལ་གནས། དྲི་མ་མྱེད་པའི་སྒྲོན་མའི་ཏིང་ངེ་འཛིན་ལ་གནས། འོད་མཐའ་ཡས་པའི་ཏིང་ངེ་འཛིན་ལ་གནས། འོད་བྱེད་པའི་ཏིང་ངེ་འཛིན་ལ་གནས། ཀུན་ཏུ་སྣང་བའི་ཏིང་ངེ་འཛིན་ལ་གནས། དག་པ་དམ་པའི་ཏིང་ངེ་འཛིན་ལ་གནས། འོད་དྲི་མ་མྱེད་པའི་ཏིང་ངེ་འཛིན་ལ་གནས། དགའ་བ་བྱེད་པའི་ཏིང་ངེ་འཛིན་ལ་གནས། གློག་གི་སྒྲོན་མའི་ཏིང་ངེ་འཛིན་ལ་གནས། ཟད་མྱི་ཤེས་པའི་ཏིང་ངེ་འཛིན་ལ་གནས། མྱི་འཕམ་པའི་ཏིང་ངེ་འཛིན་ལ་གནས། གཟི་བརྗིད་ཡོད་པའི་ཏིང་ངེ་འཛིན་ལ་གནས། ཟད་པ་དང་བྲལ་བའི་ཏིང་ངེ་འཛིན་ལ་གནས། མྱི་གཡོ་བའི་ཏིང་ངེ་འཛིན་ལ་གནས། རབ་ཏུ་ཞི་བའི་ཏིང་ངེ་འཛིན་ལ་གནས། འཇིག་པ་མྱེད་པའི་ཏིང་ངེ་འཛིན་ལ་གནས། ཉི་མའི་སྒྲོན་མའི་ཏིང་ངེ་འཛིན་ལ་གནས། ཟླ་བ་དྲི་མ་མྱེད་པའི་ཏིང་ངེ་འཛིན་ལ་གནས། མིག་ཡོངས་སུ་དག་པའི་ཏིང་ངེ་འཛིན་ལ་གནས། ཤེས་རབ་སྒྲོན་མའི་ཏིང་ངེ་འཛིན་ལ་གནས། སྣང་བ་གསལ་བའི་ཏིང་ངེ་འཛིན་ལ་གནས། ཟླ་བའི་སྒྲོན་མའི་ཏིང་ངེ་འཛིན་ལ་གནས། སྣང་བ་བྱེད་པའི་ཏིང་ངེ་འཛིན་ལ་གནས། བྱ་བ་བྱེད་པའི་ཏིང་ངེ་འཛིན་ལ་གནས། ཡེ་ཤེས་དཔལ་གྱི་ཏིང་ངེ་འཛིན་ལ་གནས། རྡོ་རྗེ་ལྟ་བུའི་ཏིང་ངེ་འཛིན་ལ་གནས། སེམས་གནས་པའི་ཏིང་ངེ་འཛིན་ལ་གནས། ཀུན་ཏུ་སྣང་བའི་ཏིང་ངེ་འཛིན་ལ་གནས། རབ་ཏུ་གནས་པའི་ཏིང་ངེ་འཛིན་ལ་གནས། རིན་ཆེན་མཐའི་ཏིང་ངེ་འཛིན་ལ་གནས། ཆོས་དམ་པའི་ཕྱག་རྒྱའི་ཏིང་ངེ་འཛིན་ལ་གནས། ཆོས་ཐམས་ཅད་མཉམ་པ་ཉིད་ཀྱི་ཏིང་ངེ་འཛིན་ལ་གནས། དགའ་བ་སྤོང་བའི་ཏིང་ངེ་འཛིན་ལ་གནས། ཆོས་ཀྱིས་འཕགས་པའི་ཏིང་ངེ་འཛིན་ལ་གནས། ཆོས་ཀྱིས་འཕགས་པས་ཡོངས་སུ་རྒྱས་པའི་ཏིང་ངེ་འཛིན་ལ་གནས། རིན་པོ་ཆེ་ཉིད་ཀྱི་ཏིང་ངེ་འཛིན་ལ་གནས། འཁྲུག་པ་སྤོང་བའི་ཏིང་ངེ་འཛིན་ལ་གནས། རྣམ་པར་འཐོར་བའི་ཏིང་ངེ་འཛིན་ལ་གནས། ཆོས་ཐམས་ཅད་ཀྱི་ཚིག་རབ་ཏུ་འབྱེད་པའི་ཏིང་ངེ་འཛིན་ལ་གནས། རྣམ་པར་ངེས་པའི་ཏིང་ངེ་འཛིན་ལ་གནས། དྲི་མ་མེད་པར་སྤྱོད་པའི་ཏིང་ངེ་འཛིན་ལ་གནས། ཡི་གེ་མཉམ་པར་འགོད་པའི་ཏིང་ངེ་འཛིན་ལ་གནས། ཡི་གེ་དང་བྲལ་བའི་ཏིང་ངེ་འཛིན་ལ་གནས། དམྱིགས་པ་གཅོད་པའི་ཏིང་ངེ་འཛིན་ལ་གནས། འགྱུར་བ་མྱེད་པའི་ཏིང་ངེ་འཛིན་ལ་གནས། རྣམ་པ་མྱེད་པའི་ཏིང་ངེ་འཛིན་ལ་གནས། མིང་དང་མཚན་མ་ལ་འཇུག་པའི་ཏིང་ངེ་འཛིན་ལ་གནས། བྱ་བ་དང་བྲལ་བའི་ཏིང་ངེ་འཛིན་ལ་གནས། མྱིང་ངེས་པར་འཇུག་པའི་ཏིང་ངེ་འཛིན་ལ་གནས། གནས་མྱེད་པར་སྤྱོད་པའི་ཏིང་ངེ་འཛིན་ལ་གནས། རབ་རིབ་མྱེད་པའི་ཏིང་ངེ་འཛིན་ལ་གནས། སྤྱོད་པ་དང་ལྡན་པའི་ཏིང་ངེ་འཛིན་ལ་གནས། གཡོ་བ་མྱེད་པའི་ཏིང་ངེ་འཛིན་ལ་གནས། ཡུལ་ལས་རྒལ་བའི་ཏིང་ངེ་འཛིན་ལ་གནས། ཡོན་ཏན་ཐམས་ཅད་ཀྱི་ཚོགས་སུ་གྱུར་པའི་ཏིང་ངེ་འཛིན་ལ་གནས། སེམས་མྱེད་པར་གནས་པའི་ཏིང་ངེ་འཛིན་ལ་གནས། ངེས་པར་གནས་པའི་ཏིང་ངེ་འཛིན་ལ་གནས། དགེ་བའི་མེ་ཏོག་རྒྱས་ཤིང་གསལ་བའི་ཏིང་ངེ་འཛིན་ལ་གནས། བྱང་ཆུབ་ཀྱི་ཡན་ལག་ཡོད་པའི་ཏིང་ངེ་འཛིན་ལ་གནས། སྤོབས་པ་མཐའ་ཡས་པའི་ཏིང་ངེ་འཛིན་ལ་གནས། མཐའ་ཡས་སྒྲོན་མའི་ཏིང་ངེ་འཛིན་ལ་གནས། མྱི་མཉམ་པ་དང་མཉམ་པའི་ཏིང་ངེ་འཛིན་ལ་གནས། ཆོས་ཐམས་ཅད་ལས་འདའ་བའི་ཏིང་ངེ་འཛིན་ལ་གནས། ཡོངས་སུ་གཅོད་པ་བྱེད་པའི་ཏིང་ངེ་འཛིན་ལ་གནས། ནེམ་ནུར་རྣམ་པར་སེལ་བའི་ཏིང་ངེ་འཛིན་ལ་གནས། གནས་སུ་བྱ་བ་མྱེད་པའི་ཏིང་ངེ་འཛིན་ལ་གནས། གཅིག་ཏུ་རྣམ་པར་བཀོད་པའི་ཏིང་ངེ་འཛིན་ལ་གནས། རྣམ་པ་མངོན་པར་བསྒྲུབ་པའི་ཏིང་ངེ་འཛིན་ལ་གནས། རྣམ་པ་གཅིག་ཏུ་གྱུར་པའི་ཏིང་ངེ་འཛིན་ལ་གནས། རྣམ་པ་འདོར་བ་མྱེད་པའི་ཏིང་ངེ་འཛིན་ལ་གནས། སྤྱོད་པ་དམ་པའི་ཏིང་ངེ་འཛིན་ལ་གནས། རྟོགས་པས་སྲིད་པའི་གཞི་ཐམས་ཅད་ཁོང་དུ་ཆུད་པའི་ཏིང་ངེ་འཛིན་ལ་གནས། བརྡ་དང་སྒྲ་ལ་འཇུག་པའི་ཏིང་ངེ་འཛིན་ལ་གནས། རིན་ཆེན་སྙིང་པོའི་ཏིང་ངེ་འཛིན་ལ་གནས། ཆོས་ཐམས་ཅད་ལ་ཆགས་པ་མྱེད་པའི་ཏིང་ངེ་འཛིན་ལ་གནས། གློག་གི་འོད་ཟེར་བཀོད་པའི་ཏིང་ངེ་འཛིན་ལ་གནས། སྤོང་བའི་ཏིང་ངེ་འཛིན་ལ་གནས། ཆོས་ཀྱི་སྒྲོན་མའི་ཏིང་ངེ་འཛིན་ལ་གནས། ཡེ་ཤེས་སྒྲོན་མའི་ཏིང་ངེ་འཛིན་ལ་གནས། ཕྱིར་མི་ལྡོག་པའི་རྫུ་འཕྲུལ་མངོན་པར་སྒྲུབ་པའི་ཏིང་ངེ་འཛིན་ལ་གནས། སྒྲ་དབྱངས་ཀྱི་ཡི་གེ་དང་བྲལ་བའི་ཏིང་ངེ་འཛིན་ལ་གནས། སྒྲོན་མ་འབར་བའི་ཏིང་ངེ་འཛིན་ལ་གནས། མཚན་ཉིད་ཡོངས་སུ་སྦྱོང་བའི་ཏིང་ངེ་འཛིན་ལ་གནས། མངོན་པར་དམྱིགས་པ་མྱེད་པའི་ཏིང་ངེ་འཛིན་ལ་གནས། མ་འདྲེས་པའི་བཟོད་པ་དང་ལྡན་པའི་ཏིང་ངེ་འཛིན་ལ་གནས། རྣམ་པའི་མཆོག་ཐམས་ཅད་དང་ལྡན་པའི་ཏིང་ངེ་འཛིན་ལ་གནས། གཟུངས་དང་ལྡན་པའི་ཏིང་ངེ་འཛིན་ལ་གནས། བདེ་བ་དང་སྡུག་བསྔལ་ཐམས་ཅད་ལ་མངོན་པར་དགའ་བ་མྱེད་པའི་ཏིང་ངེ་འཛིན་ལ་གནས། ཟད་མྱི་ཤེས་པའི་ཟ་མ་ཏོག་གི་ཏིང་ངེ་འཛིན་ལ་གནས། གཟུངས་ཀྱི་བློ་གྲོས་ཀྱི་ཏིང་ངེ་འཛིན་ལ་གནས། ཡང་དག་པ་དང་ལོག་པ་ཐམས་ཅད་ཡང་དག་པར་སེལ་བའི་ཏིང་ངེ་འཛིན་ལ་གནས། འགལ་བ་དང་འགོག་པ་ཐམས་ཅད་ཡང་དག་པར་ཞི་བར་བྱེད་པའི་ཏིང་ངེ་འཛིན་ལ་གནས། མཐུན་པ་དང་འགལ་བ་མྱེད་པའི་ཏིང་ངེ་འཛིན་ལ་གནས། འོད་དྲི་མ་མྱེད་པའི་ཏིང་ངེ་འཛིན་ལ་གནས། སྙིང་པོ་དང་ལྡན་པའི་ཏིང་ངེ་འཛིན་ལ་གནས།
“Moreover, Subhūti, without apprehending anything, bodhisattva great beings who practice the perfection of wisdom should lead the great number of beings with certainty to consummation while abiding in the applications of mindfulness, the correct exertions, the supports for miraculous abilities, the faculties, the powers, the branches of enlightenment, and the noble eightfold path, and the truths of the noble ones, the meditative concentrations, the immeasurable attitudes, the formless absorptions, the liberations, the serial steps of meditative absorption, the emptiness, signlessness, and wishlessness gateways to liberation, the extrasensory powers, the meditative stabilities, the dhāraṇī gateways, the ten powers of the tathāgatas, the fearlessnesses, the kinds of exact knowledge, great loving kindness, great compassion, and the eighteen distinct qualities of the buddhas.
Buddha, Qualities, Enlightenment